Diari Oficial de la Generalitat Valenciana


Sumari del DOGV 4120, del 05-11-2001 (2001/9947)

Notificació al senyor Francisco Maset Gómez. Expedient número G-00-Z-85/81 (VIVI-040500/490).
---------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9947


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Francisco Maset Gómez. Expedient número B-71-C-26/81 (VIVI-040500/490). [2001/A9947]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Francisco Maset Gómez, carrer Palleter, 54, 2ª, 46931 València, la resolució del recurs d'alçada amb el número de referència interna R-113/2001.
  
Resolució
  
Examinat el recurs d'alçada formulat pel senyor Francisco Maset Gómez, en representació del senyor Antonio Murgui Romero, contra la resolució del Servei Territorial d'Arquitectura i Habitatge de València, en l'expedient de construcció número Z-00-F-63/81 (VIVI-040500/490).
  
Antecedents de fet
  
1. El senyor Cipriano Gómez Ordóñez va presentar un escrit de denúncia contra el senyor Antonio Murgui Moreno, propietari de l'habitatge de protecció oficial situat a Faura, carrer de Blasco Ibáñez número, davant del Servei Territorial d'Arquitectura i Habitatge de València, per obres indegudes en l'esmentat immoble, s'envià un perit del dit organisme que va emetre l'informe pericial corresponent, i s'acordà la incoació d'expedient sancionador amb el trasllat del corresponent plec de càrrecs.
  
2. L'instructor de l'expedient sancionador va dictar una proposta de resolució en què s'entenia provada la comissió d'una infracció greu de l'article 5.6 de la Llei 1/1997, de 21 de febrer, de la Generalitat Valenciana, i proposava la imposició d'una multa de 101.000 pessetes, així com l'ordre de demolició de les obres que no siguen el tancament del garatge i l'obertura d'una finestra i una porta a la terrassa.
  
3. El cap del Servei Territorial d'Arquitectura i Habitatge va dictar resolució en què, mantenint els fonaments de dret de la proposta, va acordar la imposició d'una sanció de 101.000 pessetes, així com l'ordre de realització de les obres esmentades en aquesta.
  
4. Contra la dita resolució, interposa recurs d'alçada, el senyor Francisco Maset Gómez, en representació del senyor Antonio Murgui Romero, amb les al·legacions que consten en aquest i que ací es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3798, de 21 de juliol).
  
2. El que disposen els articles 107, 110, 114, 115, i 117, de la LRJPAC, quant a l'admissió i tramitació del recurs d'alçada.
  
3. Consta en l'expedient l'informe del perit del Servei Territorial de data 11 d'octubre de 2000, en el qual textualment s'expressa: «S'està executant en la zona del pati posterior a l'habitatge una estructura formada per parets de càrrega, a base de rajoles perforades, recolzades en les parets mitgeres d'aquest i dos forjats, compostos de biguetes de formigó prefabricades i revoltons de formigó, el primer, a nivell del pis de l'habitatge i en el segon a l'altura del primer forjat, rematat aquest per un cobriment ceràmic, i ocupa la dita construcció la totalitat del citat pati.».
  
Consta així mateix el permís del Servei Territorial sol·licitat pel recurrent, en el qual fonamenta la seua oposició a l'expedient sancionador, de data 10 de novembre de 1999, en el qual s'expressa la següent autorització: «Tancar el garatge i obrir una porta d'eixida a la terrassa. Obrir una finestra en el garatge.»
  
A més que les dates entre el dit permís i l'informe del perit en què es menciona que en aqueix moment s'estaven realitzant obres són dispars en el temps, s'evidencia que allò que s'ha realitzat pel recurrent en el pati de l'habitatge no té res a veure amb el permís del Servei Territorial.
  
Quant a la suspensió sol·licitada, no és procedent, ja que no s'ha iniciat cap execució de l'acte administratiu. Per tot això, és procedent la desestimació del recurs i la confirmació de la resolució recorreguda.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Desestimar el recurs d'alçada formulat pel senyor Francisco Maset Gómez, en representació del senyor Antonio Murgui Romero, contra la Resolució del Servei Territorial d'Arquitectura i Habitatge de València de data 19 de febrer de 2001, que queda confirmada.
  
Contra aquesta resolució, que posa fi a la via administrativa, es podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.